als_Latn dik_Latn sag_Latn
Ministria e bujqësisë konfirmoi sot ndërprerjen zyrtare të marrëveshjes me Sahara GrupPublikuar 4 months ago në Alsat-M
Ministria e bujqësisë e ndërpreu edhe zyrtarisht marrëveshjen për kombinatin agroteknik “Xhumajlia” me kompaninë “Sahara Grup” të biznesmenit kundërthënës Subrata Roj. Ministria një ditë më parë informoi më shkrim kompaninë “Sahara Grup” se marrëveshja ndërpritet në mënyrë të njëanshme. Lajmi u konfirmua nga Ministria e bujqësisë, nga ku thonë se përmes ankandit elektronik do të kërkohet investitor i ri për “Xhumajlinë. Ndryshe siç njoftoi qeveria, “Sahara Grup” reagoi duke thënë se:“Asnjë nga projektet e paralajmëruara në Maqedoni nuk vihet në pikëpyetje. Përgatitjet për përmendoret e Nënë Terezës dhe për Shtëpinë Nënë Terezë, në komunën Ilinden, tanimë janë kryer. Vijojnë përgatitjet për rinovimin e hotelit Sllavia në Ohër që duhet të fillojë punën vitin e ardhshëm”. Nga “Sahara Grup” thanë se vazhdojnë ende bisedimet me qeverinë e Maqedonisë për arritjen e zgjidhjes së pranueshme për projektin “Xhumajlia”, në Shën Nikollë. Ndërkaq, ndërprerja e marrëveshjes u paralajmërua nga autoritetet tona pasi “Sahara Grup” nuk mundi të dorëzonte rinovimin e garancisë bankare prej 3 milionë eurosh që u caktua gjatë firmosjes së marrëveshjes për “Xhumajlinë”. Një pjesë e ekspertëve bujqësor thonë se dëmet nga kjo marrëveshje e dështuar janë të mëdha, sepse në kushtet tona, projekte të mëdha si ky, realizohen me vështirësi.“Dëmi prej dy vjetësh është shumë i madh dhe tre milion euro për një vit nuk e mbulojnë dëmin e shkaktuar për 1 vit. Dëm indirekt është që nëse ai ka filluar ndonjë investim në blegtori siç është hapja e puseve kjo përbën dëm, sepse ato sipërfaqe janë të dëmtuara dhe vështirë se mund të kthehen sërish në hapësira për prodhim, kurse kjo do ndikojë edhe më tej. Personat që shpresonin të punësoheshin, nuk ia arritën. Kjo është serioze për shtetin”, deklaroi Boris Anakiev, profesor.“Sahara Grup” duhej të paguante qira vjetore prej 121 mijë eurosh për 5353 hektarë tokë bujqësore. Ajo premtoi se në 18 muajt e parë do të blinte të paktën 8 mijë lopë, do të punësonte 900 persona dhe të investonte të paktën 60 milionë euro. Që atëherë dihej se në rast të mos përmbushjes së këtyre obligimeve autoritetet do të aktivizonin garancia bankare prej 5% nga investimet e planifikuara për një vit e gjysmë, përkatësisht, 3 milion euro. Investimi i përgjithshëm në kombinatin e Lozovës, pritej të ishte 200 milionë euro, 2 mijë të punësuar, kurse kombinati duhej të kishte gjithsej 20 mijë lopë dhe prodhimtari ditore të qumështit prej 80 mijë litrash. Verica Pavlloska
als_Latn als_Latn